**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2015. október 30.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2015. november 5-ei rendkívüli ülésére.

**Tárgy: A helyi adókról szóló önkormányzati rendelet felülvizsgálata.**

**Előterjesztő: Matolcsy Gyöngyi - polgármester**

**Előkészítette:** **Matolcsy Gyöngyi - polgármester**

**Tisztelt Képviselő-testület!**

A Veszprém megyei Kormányhivatal törvényességi felügyeleti eljárásban történő vizsgálata során megállapította, hogy Balatonakarattya Község Önkormányzata Képviselő-testületének a helyi adókról szóló 3/2014.(X.31.) önkormányzati rendelete ( a továbbiakban: Rendelet) a helyi adókról szóló 1990. évi C. törvény (a továbbiakban: Htv.) alább felsorolt, vonatkozó részeivel ellentétes.

I.

A Rendelet 2. §-a, 5. § (2) bekezdése, 7. §-a és 10. § (2) bekezdése az építményadó és a telekadó vonatkozásában adómentességet és adókedvezményt állapít meg. **A kedvezményezetti körből azonban nem vonta ki a Rendeletet alkotó a vállalkozókat, így ellentétes a Hvt. 7. § e) pontjával.**

*Htv. 7.§ e) a vállalkozó (52. § 26. pont) üzleti célt szolgáló épülete, épületrésze utáni építményadó, telke utáni telekadó és a helyi iparűzési adó megállapítása során - ha e törvény eltérően nem rendelkezik - a 6. § d) pontja nem alkalmazható. A helyi iparűzési adó esetén egy adómérték alkalmazható,*

*6.§ d) az e törvény második részében meghatározott mentességeket, kedvezményeket további mentességekkel, kedvezményekkel, így különösen a lakások esetében a lakásban lakóhellyel rendelkező eltartottak számától, a lakáson fennálló, hitelintézet által lakásvásárlásra, lakásépítésre nyújtott hitel biztosítékául szolgáló jelzálogjog fennállásától, a lakásban lakóhellyel rendelkezők jövedelmétől függő mentességekkel, kedvezményekkel kibővítse,*

*56.§ 26. vállalkozó: a gazdasági tevékenységet saját nevében és kockázatára haszonszerzés céljából, üzletszerűen végző*

*a) a személyi jövedelemadóról szóló törvényben meghatározott egyéni vállalkozó,*

*b) a személyi jövedelemadóról szóló törvényben meghatározott mezőgazdasági őstermelő, feltéve, hogy őstermelői tevékenységéből származó bevétele az adóévben a 600 000 forintot meghaladja,*

*c) a jogi személy, ideértve azt is, ha az felszámolás vagy végelszámolás alatt áll,*

*d) egyéni cég, egyéb szervezet, ideértve azt is, ha azok felszámolás vagy végelszámolás alatt állnak;*

*II.*

A Htv. a helyi iparűzési adó vonatkozásában az állandó és ideiglenes jelleggel végzett iparűzési tevékenység között tesz különbséget azzal, hogy az adó alapjának számítása és mértékének meghatározása történik eltérő módon. A Htv. 7. § e) pontjának második mondata alapján a helyi iparűzési adóban egy adómérték alkalmazható.

A képviselő-testület a vállalkozók számára a helyi rendeletben az egységes adómérték alapul vételével adómentességet, adókedvezményt állapíthat meg. A Htv. 39/C. §-ának megfelelően az adómentesség, adókedvezmény csak a 2,5 millió forint vagy az annál alacsonyabb adóalap-összeg meghatározásával adható. A vállalkozók közötti megkülönböztetés alapja csak a helyi rendeletnek szabályozott, és a Htv. hivatkozott rendelkezésének megfelelő adóalap-összeg lehet.

Az eltérő adómérték nem alapulhat a végzett tevékenység jellegén (pl. építőipari tevékenység stb.).

**Mindezek alapján a Rendelet 18. §-a ellentétes a Htv. vonatkozó rendelkezésével.**

***39/C. §*** *(1) Az önkormányzat rendeletében a (2)-(3) bekezdésben foglaltak alapján jogosult adómentességet, adókedvezményt megállapítani a vállalkozó számára.*

*(2) Az adómentesség, adókedvezmény csak azt a vállalkozót illetheti meg, akinek/amelynek a 39. § (1) bekezdés, illetőleg a 39/A. § vagy 39/B. § alapján számított (vállalkozási szintű) adóalapja nem haladja meg a 2,5 millió Ft-ot. Az önkormányzat az adómentességre, adókedvezményre való jogosultság szempontjából 2,5 millió Ft-nál alacsonyabb adóalapösszeget is meghatározhat.*

*(3) Az adómentesség, adókedvezmény terjedelmének, mértékének valamennyi - a (2) bekezdésben foglaltaknak megfelelő - vállalkozó számára azonosnak kell lennie.*

Fentiek alapján szükséges adórendeletünk felülvizsgálata.

Kérem a Tisztelt Képviselő-testületet az előterjesztés megvitatására és elfogadására.

Balatonakarattya, 2015. október 30.

Matolcsy Gyöngyi

polgármester